
Tiekėjams pagal sąrašą
CVP IS priemonėmis

2025-06-19      Nr. 2D-2319
DĖL ĮVAIRAUS SUDĖTINGUMO RENGINIŲ FILMAVIMO IR TRANSLIAVIMO VYKDYMO PASLAUGŲ VIEŠOJO PIRKIMO (NR. 3050962)
Lietuvos Respublikos Prezidento kanceliarija informuoja, kad atliekant įvairaus sudėtingumo renginių filmavimo ir transliavimo vykdymo paslaugų viešojo pirkimo (Nr. 3050962) (toliau – Pirkimas), Centrinės viešųjų pirkimų informacinės sistemos susirašinėjimo priemonėmis, 2025 m. birželio 16 d.  ir  18 d. gauti tiekėjo prašymai paaiškinti ir (ar) patikslinti Pirkimo dokumentus. 
Lietuvos Respublikos Prezidento kanceliarijos Viešųjų pirkimų komisija 2025 m. birželio 19 d. posėdyje įvertino tiekėjo prašymus ir teikia paaiškinimus:
	Eil.
	Prašymas paaiškinti ir (ar) patikslinti Pirkimo dokumentus
	Pirkimo dokumentų paaiškinimas ir (ar) patikslinimas

	1. 
	„prašome patikslinti:
1. Ar atskirai bus perkamos renginių įgarsinimo paslaugos (garso režisieriai, mikrofonai, garso apdorojimo pultai ir pan.)?


2. Ar apšvietimo paslaugos apima tik priekinį kalbėtojų apšvietimą, ar turi būti skaičiuojamas ir atmosferinis patalpų apšvietimas?“.













3. „Prašome patikslinti 31 TS punktą. Ar tai turi būti atskiras serveris? Patikslinkite ką reiškia šis punktas detaliau ir ką turite omenyje "kalbos kanalo paslauga"?“
	
1. Taip, renginių įgarsinimo paslaugos, įskaitant garso režisierių darbą, mikrofonų, garso apdorojimo pultų ir kitos panašios garso įrangos naudojimo paslaugos nėra šio pirkimo objekto dalis.

2. Tiekėjas privalo užtikrinti pakankamą ir techninius reikalavimus atitinkantį apšvietimą, būtiną aukštos kokybės vaizdo įrašymui ir (ar) tiesioginei transliacijai uždarose patalpose. Apšvietimo sprendimai turi apimti:
a) Priekinį apšvietimą – skirtą kalbančiųjų ar kitų objektų apšvietimui iš priekio, užtikrinant tolygų, šešėlių ir peršvietimų neturintį vaizdą;
b) Bendrinį patalpų apšvietimą – skirtą visos filmavimo/transliacijos erdvės apšvietimui taip, kad būtų išlaikytas vientisas apšvietimo lygis bei sudarytos sąlygos profesionalios kokybės vaizdo turinio fiksavimui.
Atmosferinis apšvietimas (t.y. dekoratyvinis, foninis ar nuotaikos kūrimui skirtas apšvietimas) neprivalomas.
3. Vadovaujantis techninės specifikacijos specialiųjų reikalavimų lentelės 4.2 punktu, tiekėjas, esant poreikiui, turi užtikrinti galimybę tiesioginės transliacijos srautus perduoti pasitelkiant CDN (Content Delivery Network) technologiją per savo turimą transliacijų serverį. Pažymėtina, kad šis serveris turi būti skirtas išimtinai transliacijos srauto perdavimui ir negali būti naudojamas jokiems kitiems funkciniams tikslams – pvz., renginio filmavimui ar transliacijos valdymui filmavimo vietoje. Reikalavimas naudoti dedikuotą transliacijų serverį taikomas siekiant užtikrinti aukštą transliacijos stabilumą, patikimumą ir kokybę. Tam tikrais atvejais, atsižvelgiant į renginio pobūdį, gali būti keliami reikalavimai dėl lygiagrečios transliacijos keliomis kalbomis. Tokiu atveju tiekėjas privalo užtikrinti, kad kiekvienas kalbinis srautas būtų transliuojamas atskiru RTMP (Real-Time Messaging Protocol) kanalu. 

